Burkina Faso ni nchi ya Afrika ya Magharibi isiyo na pwani kwenye bahari yoyote. Imepakana na nchi zifuatazo: Mali upande wa kaskazini, Niger upande wa mashariki, Benin, Togo, Ghana na Côte d'Ivoire upande wa kusini. Makala kuu: Historia ya Burkina Faso Nchi ilianzishwa na Wafaransa kwa njia ya kugawa koloni la Cote d'Ivoire mwaka 1919. Jina la koloni jipya lilikuwa Volta ya Juu (kwa Kifaransa: Haute Volta). Jina limetokana na mto Volta unaoanzia hapa. Kati ya miaka 1932 na 1947 eneo lake lilitawaliwa na makoloni ya jirani. Tangu mwaka 1960 nchi ikawa huru. Kiongozi wa nchi Thomas Sankara alibadilisha jina la nchi tarehe 4 Agosti 1984 kuwa Burkina Faso, yaani nchi ya watu waadilifu (kwa lugha ya Kimossi). Eneo la Burkina Faso liko kwa kimo cha wastani ya mita 400 juu ya UB. Hakuna tofauti kubwa sana. Mlima wa juu ni Ténakourou (katika kusini) wenye m. 749. Sehemu ya chini ni bonde la mto Pendjari mpakani kwa Benin. Nchi iko kusini kwa pinde la mto Niger Tazama pia: Orodha ya Miji ya Burkina Faso Nchi imegawiwa kwa mikoa 13 (inaitwa region).